ત્યાં આવ્યાને તેને શ્રીહરિની મૂર્તિ માધુરી નિરખતાં તરત સમાધિ થઈ ગઈ. પછી તે વિપ્ર સમાધિમાંથી જાગૃત થયાંને હરિનું શરણું સ્વીકાર્યું અને શ્રીહરિએ તેને બ્રહ્મહત્યાના પાપમાંથી મુક્ત કર્યો. તે સમયે ત્યાં સભામાં વડોદરાના વાઘમોડિયા રામચંદ્રે શ્રીજી મહારાજને પ્રશ્ન પૂછ્યો જે, હે મહારાજ! જે કુપાત્ર જીવ જણાતો હોય તેને પણ સમાધિ થાય છે તેનું શું કારણછે? એા પ્રશ્નનો ઉત્તર મહારાજે વરતાલનાં ૧૪ માં વચનામૃતમાં વિસ્તારથી કર્યો છે. ત્યારબાદ તે બ્રાહ્મણ બ્રહ્માનંદ સ્વામી, તદ્રુપાનંદ સ્વામીના આશીર્વાદલઈને પોતાને ઘેર ગયોને સુખી થઈ ગયો.